Ovo je članak o filmu iz 1974. godine.  Za remake iz 2009. godine, v. It's Alive (film, 2009).  

***It's Alive*** (sh. *Živo je*) je američki horor film snimljen 1974. godine u režiji Larryja Cohena. Protagonisti, koje tumače John P. Ryan i Sharon Farrell, su supružnici za čiju se novorođenu bebu ispostavi da je krvoločno čudovište koje odmah pri porodu masakrira bolničko osoblje. Radnja prikazuje nastavak njenog krvavog pohoda, ali i dileme između supružnika oko toga da li ga trebaju uništiti ili ga pokušati sačuvati.

*It's Alive* je Cohenu, dotada poznatom kao autoru blaxploitation filmova, predstavljao prvi izlet u žanr horora koji će mu obilježiti nastavak karijere. Snimljen je s prilično niskim budžetom, iako je muziku napisao ugledni Bernard Herrmann, a masku i specijalne efekte izradio ugledni Rick Baker (mada će kasnije biti predmetom kritike zbog neuvjerljivosti). *It's Alive* se također za žanr nekarakterističnom društvenom angažiranošću, odnosno zaplet je sugerirao da je beba postala čudovište zbog nedovoljno testiranih lijekova koje je pri trudnoći uzimala majka, odnosno, kao u stvarnom slučaju talidomida 1950-ih, beskrupuloznosti famaceutske industrije. Film je ispočetka imao prilično ograničenu distribuciju, a ni kritike nisu bile pretjerano oduševljene, te su ga proglasile jeftinom eksploatacijskom kopijom *Rosemaryne bebe* i *Frankensteina* (naslov *It's Alive* je posuđen iz poznate replike potonjeg filma). U kino-dvoranama se ponovno pojavio tri godine kasnije sa daleko intenzivnijom marketinškom kampanjom, te je postigao veliki uspjeh. Sa vremenom je njegova reputacija, pogotovo među poklonicima žanra, počela rasti, te danas uživa svojevrsni kult status.

Cohen je, potaknut komercijalnim uspjehom, snimio još dva nastavka - *It Lives Again* 1978. i *It's Alive III: Island of the Alive* 1987. godine. Godine 2009. je snimljen istoimeni remake od koga se Cohen javno ogradio.

Uloge
-----

* John P. Ryan ... Frank Davis (kao John Ryan)
* Sharon Farrell ... Lenore Davis
* James Dixon ... Poručnik Perkins
* William Wellman Jr. ... Charley
* Shamus Locke ... Ljekar
* Andrew Duggan ... Profesor
* Guy Stockwell ... Bob Clayton
* Daniel Holzman ... Chris Davis
* Michael Ansara ... Kapetan
* Robert Emhardt ... Direktor

Izvori
------

1. ↑  Litwak, Mark (1986). *Reel Power: The Struggle for Influence and Success in the New Hollywood*. New York: William Morrow & Co.. str. 251. ISBN 0-688-04889-7.

Vanjske veze
------------

* *It's Alive* na IMDb-u (`en`)
* *It's Alive* na AllMovie-u (`en`)
* *It's Alive* na filmskoj bazi podataka TCM
* *It's Alive (film)* na Rotten Tomatoes-u (`en`)

| * p
* r
* u
Filmovi koje je režirao Larry Cohen |
| --- |
| 
* *Bone* (1972)
* *Black Caesar* (1973)
* *Hell Up in Harlem* (1973)
* *It's Alive* (1974)
* *God Told Me To* (1976)
* *The Private Files of J. Edgar Hoover* (1977)
* *It Lives Again* (1978)
* *Full Moon High* (1981)
* *See China and Die* (1981)
* *Q* (1982)
* *Special Effects* (1984)
* *Perfect Strangers* (1984)
* *The Stuff* (1985)
* *It's Alive III: Island of the Alive* (1987)
* *A Return to Salem's Lot* (1987)
* *Deadly Illusion* (1987)
* *Wicked Stepmother* (1989)
* *The Ambulance* (1990)
* *As Good as Dead* (1995)
* *Original Gangstas* (1996)

 |